open-index/open-wikipedia-markdown huggingface dataset:
Լարրի Ուոլթերս

**Լարրի Ուոլթերս**  (, ),  1982 թվականի Դարվինի մրցանակի դափնեկիր; այն քչերից մեկը, ով ստացել է մրցանակը և վերապրել է այն իրադարձությունը, որը հանգեցրել է մրցանակի շնորհմանը։

## Կենսագրություն
thumb|Կլաստերային օդապարիկով թռիչքը ոգեշնչվել է Լարի Ուոլթերսի փորձից, թեև Ուոլթերսն առաջինը չէր, ով կատարել է նման փորձ։
Լարրի Ուոլթերսը բեռնատարի վարորդ է աշխատել։ Նախկինում նա փորձել է օդաչու դառնալ Միացյալ Նահանգների ռազմաօդային ուժերում, բայց վատ տեսողության պատճառով չի կարողացել։

Թռչելու իր վաղեմի երազանքը իրականացնելու համար, Լարրի Ուոլթերսը 1982 թվականին բազկաթոռին է կապել քառասունհինգ հելիումով լցված օդապարիկ՝ յուրաքանչյուրը ուներ 0,9 մ³ ծավալ և մոտավորապես մեկ մետր տրամագիծ։ Ուոլթերսը իր հետ վերցրել էր ռացիա, գարեջուր, սենդվիչներ, ջրով շշեր՝ որպես բալաստ և օդամղիչ ատրճանակ. ինչով կրակելու և պայթեցնելու էր օդապարիկները` վայր իջնելու ժամանակ։

Նա ծրագրել էր, որ իր բակից խարիսխի պարանը կտրելուց հետո նա պետք է բարձրանար 10 մ, սակայն նա չէր հաշվել հելիումի փուչիկների ծավալը և բարձրացել 4800 մ։ Այս բարձրության վրա նա որոշել է ռիսկի չդիմել և չկրակել օդապարիկներին և ստիպված օդում անցկացրել է 45 րոպե։ Պատահականորեն նա մտել է թռիչքի օդային միջանցք, և Trans World Airlines-ի և Delta Air Lines-ի օդաչուները հայտնել են օդում գտնվող աթոռին նստած մարդու առկայության մասին։

Լարին սկսել է կրակել և մի քանի օդապարիկ պայթեցնելով աստիճանաբար վայրէջք է կատարեց Լոնգ Բիչի մոտ]; օդամղիչ ատրճանակը ձեռքից ընկել է, և մնացած օդապարիկները խճճվել են հոսանքի գծերին, ինչը կարճ միացում է առաջացրել։ Լոնգ Բիչի մի ամբողջ շրջան 20 րոպեով մնացել է առանց էլեկտրական հոսանքի։

Երբ Ուոլթերսն իջել է գետնին, նրան անհապաղ ձերբակալել են։ Ոստիկանների «Ինչո՞ւ դա արեցիք» հարցին նա պատասխանել է. «Դե, չի կարելի ամբողջ ժամանակ անգործ նստել»։

Ուոլթերսը սկզբում տուգանվել է 4000 դոլարով ԱՄՆ Դաշնային ավիացիոն կանոնակարգը խախտելու, նաև օդանավը օդակայանի երթևեկության տարածքում «առանց հսկիչ աշտարակի հետ երկկողմանի կապ հաստատելու և պահպանելու» համար։ Ուոլթերսը բողոքարկել է, և տուգանքը կրճատվել է մինչև 1500 դոլար։

Նա նաև Դալլասի Bonehead ակումբի կողմից արժանացել է մրցանակի կլաստերային օդապարիկներով ռեկորդային բարձրության հասնելու համար։ Արժանացել է նաև Դարվինի մրցանակի։ Թռիչքից հետո Լարին թողել է վարորդի աշխատանքը և դարձել մոտիվացիոն խոսնակ, ինչը, 1990-ականների սկզբին նկարահանվել է Timex-ի տպագիր գովազդում, սակայն այս ամենը նրան մեծ եկամուտ չի բերել։ Ավելի ուշ ճանապարհորդել է Սան Գաբրիել լեռներով և կամավորական աշխատանք կատարել Միացյալ Նահանգների անտառային ծառայության համար։ Բաժանվել է իր 15 տարվա ընկերուհուց, կարողացել է միայն աշխատանք գտնել որպես անվտանգության աշխատակից։ 1993 թվականի հոկտեմբերի 6-ին, 44 տարեկան հասակում, Ուոլթերսը ինքնասպանություն է գործել Լոս Անջելեսի ազգային անտառում կրակելով իր սրտին։

## Ծանոթագրություններ

Կատեգորիա:Անձինք Կալիֆոռնիայից
Կատեգորիա:Ավիացիայի պատմություն
Կատեգորիա:Ինքնասպաններ
Կատեգորիա:Լոս Անջելես քաղաքում մահացածներ
Հարբինի ռուբլի

thumb|Հարբինի ռուբլի
thumb|Ռուս-ասիական բանկի երեք ռուբլի (1917)

**Հարբինի ռուբլի** - ինչպես նաև **Ռուս-ասիական բանկի ռուբլի**, **խորվատական ռուբլի** - դրամական միավոր է, որը շրջանառության մեջ է դրվել Հարբինի ռուս-ասիական բանկի կողմից և Չինական Արևելյան երկաթուղու օտարման տարածքում 1917 թվականի դեկտեմբերից մինչև 1920 թվականը։

Ռուս-ասիական բանկի թղթադրամները տպագրվել են ԱՄՆ-ում մասնավոր American Bank Note ընկերության կողմից և թողարկվել 50 կոպեկ, 1, 3, 10 և 100 ռուբլի անվանական արժեքներով։

Առաջին պարտատոմսերը մուտքագրվել են բանկի դրամարկղ 1918 թվականի դեկտեմբերի 15-20-ը։ Հարբինի ռուբլին ընդունվել է որպես Չինական Արևելյան երկաթուղու բոլոր վճարների և հենց բանկի կողմից առանց սահմանափակումների՝ դառնալով լիարժեք դրամական միավոր։ Բանկը, ըստ ցանկության, կատարել է նոր պարտատոմսերի անխոչընդոտ փոխանակում «Կերենկի» և սահմանափակ քանակությամբ՝ Ռոմանով ռուբլով թղթային վարկ։

Ժողովրդի մեջ նոր փողը կոչվում էր խորվատական ռուբլի կամ խորվատներ՝ ՉՀԵ-ու այն ժամանակվա կառավարիչ, գեներալ Դ. Լ. Խորվատի անունով։

1920 թվականին խորվատական ռուբլու միջին փոխարժեքը կազմում էր 11 ռուբլի 1 ոսկոով  ռուբլու դիմաց, իսկ վարկային (թղթային) Ռոմանով ռուբլու փոխարժեքը կազմում էր 10 ռուբլի 1 ոկկի ռուբլու  դիմաց։

1920 թվականի սկզբից բանկի կողմից խորվաթներին սկսեցին աստիճանաբար դուրս հանել շրջանառությունից, բայց նրանք երկար ժամանակ շարունակեցին մնալ շրջանառության մեջ և գնանշվեցին բորսայում։

## Հանելուկ գոլորշու ամպերում
Շոգեքարշի անիվների տակից գոլորշու մեծացված պատկերի վրա ակնհայտ  կնոջ գլխի պատկեր է։
* Սկզբում ենթադրվում էր, որ շոգեքարշի անիվների տակ նկարիչը գաղտնի պատկերել է ՉՀԵ-ու մենեջերի ղեկավար Դ. Լ. Խորվատին (1858-1937), ով ստորագրելիս ուշադրություն չի դարձրել այս մանրամասնությանը։ Բայց արտաքնապես մենեջերը  չէր նունկանացվում գոլորշու ամպերում առկա կերպարի հետ։
* Ոմանք կարծում էին, որ ամերիկացի նկարիչն իր դիմանկարն է նկարել դրանց վրա։ Սակայն պարզ չէ, թե ինչու պետք է կենդանի մարդը իր գլուխը պտկերի շոգեքարշի անիվների տակ։
* Հարբինում ապրում էր տաղանդավոր նկարիչ։ Հարսանիքի հաջորդ օրը նրա հարսնացուին հարվածել է գնացքը, որը գլխատել է նրան։ Նկարիչը սուր էր վերապրում այս դրաման։ Երբ 1918 թվականին սկսվեցին Հարբինում գտնվող ռուս-ասիական բանկի թղթադրամների ստեղծման աշխատանքները, այս նկարիչը ձեռնամուխ եղավ բոլոր թղթադրամների հակառակ կողմի բնօրինակների արտադրությանը։ Բնօրինակները դուր են եկել բանկի պաշտոնյաներին և անձամբ գեներալ Հորվաթին և նրա կնոջը։ Նրանցից ոչ ոք անիվների տակ գտնվող գոլորշիների մեջ չնկատեց ճիչի մեջ բաց բերանով կնոջ գլուխը։ Բնօրինակներն ուղարկվել են ԱՄՆ։ Դրանց վրա փորագրված էին բոլոր թղթադրամները, և պատվերը կատարվել։

Տարբեր թխտաաադրաամների նշանների վրա գոլորշու ամպերում կանանցի պատկերները տարբերվում են միմյանցից։ Բայց դեմքի ողբերգական արտահայտությունն ամենուր պահպանված է։

## Ծանոթագրություններ

## Գրականություն
* *[[Погребецкий, Александр Ильич|Պոգրեբեցկի Ա.Ի.]]* Հեռավոր Արևելքի դրամական շրջանառությունը և թղթադրամները պատերազմի և հեղափոխության ժամանակաշրջանում (1914-1924 թթ.):  — Հարբին։ հրատ. Մանջուրյան տարածքի ուսումնասիրության ընկերություն, 1924 թ.

Կատեգորիա:Սիբիրի պատմություն
Ռեզա Աթրի

**Ռեզա Ահմադալի Աթրի Նագարչի** (պարսկերեն՝ ضا اطری نقارچی, ), իրանցի ազատ ոճի ըմբիշ, Ասիայի առաջնության հաղթող, թիմում Աշխարհի գավաթակիր, Օլիմպիական խաղերի մասնակից։

## Կարիերա
Ըմբշամարտով սկսել է զբաղվել 2004 թվականից։ Հանդես է գալիս Բաբոլ քաղաքի ըմբշամարտի ակումբում՝ Մահմուդ Հասան Նիի գլխավորությամբ։ 2014 թվականի հունիսին Ուլան Բատորում, եզրափակչում պարտվելով ղրղզ Ուլուկբեկ Ժոլդոշբեկովին, նվաճել է Ասիայի պատանիների առաջնության արծաթե մեդալը։ 2017 թվականին նորամուտն է նշել մեծահասակների ազգային հավաքականի կազմում։ 2017 թվականի մայիսին նվաճել է բրոնզե մեդալ Նյու Դելիում կայացած Ասիայի առաջնությունում, իսկ աշխարհի առաջնությունում դարձել է տասներեքերորդը։ Բայց երկու տարի անց՝ 2019 թվականի ապրիլին Չինաստանի Սիան քաղաքում, եզրափակիչում հաղթելով հյուսիսկորեացի Կանգ Գում Սոնգին, դարձել է Ասիայի չեմպիոն։ Նույն թվականի սեպտեմբերին Ղազախստանի Նուր-Սուլթանում, բրոնզե մեդալի համար պայքարում պարտվելով հնդիկ Ռավի Կումար Դահիային, աշխարհի առաջնությունում զբաղեցրել  է հինգերորդ տեղը, ինչը թույլ է տվել նրան Տոկիոյում Ամառային օլիմպիական խաղեր 2020-ի մասնակցության արտոնագիր նվաճել։ 2021 թվականի հուլիսին Իրանի հավաքականն ընդգրկվել է Օլիմպիական խաղերի մասնակիցների կազմում։ Կիսաեզրափակչի ճանապարհին հաղթել է թուրք Սուլեյման Աթլին (3:2) և մոնղոլ Էրդենեբաթին Բեհբայարին (5:1) կիսաեզրափակչում հանդիպել է ռուս Զաուր Ուգուևի հետ, որին պարտվել է 3:8 հաշվով, բրոնզե մեդալի համար պայքարում պարտվել է ամերիկացի Թոմաս Գիլմանին (1:9)՝ արդյունքում զբաղեցնելով 5-րդ տեղը։

## Ձեռքբերումներ
* Ըմբշամարտի աշխարհի գավաթ 2016 (թիմ)՝ 
* Ըմբշամարտի Ասիայի առաջնություն 2017՝ 
* Ասիական խաղեր 2018՝ 
* Ըմբշամարտի Ասիայի առաջնություն 2019՝ 
* Ըմբշամարտի աշխարհի առաջնություն 2019՝ 5
* Օլիմպիական խաղեր 2020՝ 5

## Ծանոթագրություններ

Կատեգորիա:Իրանցի ըմբշամարտիկներ
Դիեգո Վալերի (բանաստեղծ)

**Դիեգո Վալերի** (, ), 20-րդ դարի իտալացի բանաստեղծ, արձակագիր, թատերագիր, թարգմանիչ, գրաքննադատ, Ֆրանսիական ակադեմիայի մրցանակների (երկու անվանակարգում՝ երեք մրցանակ. 1954, 1956 և 1969 թթ.), ինչպես նաև իտալական հեղինակավոր *Վիարեջո* գրական մրցանակի (1967 թ.) դափնեկիր։

## Կենսագրություն
Ավարտել է Սորբոնի համալսարանը, Իտալիա վերադառնալով՝ իտալերենի ու լատիներենի դասեր է տվել նախ՝ դպրոցներից մեկում, այնուհետև՝ 1939 թվականից՝ Պադովայի համալսարանում, որտեղ աշխատել է մի քանի տասնամյակ։ Գրականագիտական յոթ աշխատություն է հեղինակել ֆրանսիական գրականության մասին, այդ թվում՝ մեկ մենագրություն Միշել Մոնտենի կյանքի ու գործի վերաբերյալ, ինչպես նաև ժամանակակից ֆրանսիական պոեզիայի մասին վերլուծական աշխատանքներ։

Վալերիի՝ որպես բանաստեղծի նորամուտը տեղի է ունեցել 1913 թվականին, «Զվարթ թախիծներ» () ժողովածուով, որին հաջորդել է ևս 15 գիրք, այդ թվում՝ 1967 թվականին հրատարակված «Բանաստեղծություններ» խորագրով ժողովածուն, որի համար հեղինակին շնորհվել է «Վիարեջո» մրցանակ։ Նրա թարգմանությամբ լույս ընծայված բազմաթիվ գրքերից հիշարժան են հատկապես ֆրանսիական միջնադարյան սիրային արձակի ժողովածուն (1943), Ֆլոբերի «Մադամ Բովարի»-ն, Ստենդալի «Կարմիրը և սևը», Լաֆոնտենի առակները... Դիեգո Վալերիի հեղինակած լիբրետոյի հիման վրա կոմպոզիտոր Գաբրիելե Բիանկին գրել է «Սորեջինա» հեքիաթ-օպերան։

## Ծանոթագրություններ

## Գրականություն
* Gloria Manghetti (Hrsg.): *L’oprea de Diego Valeri.* *Atti del Convegno nazionale di studi* Piove di Sacco 29.-30. November 1996.
* Chiara Manfrin: *[http://www.diegovaleri.it/kit/valeri_articoli2003.pdf Città e colori nella poesia di Diego Valeri.] * In: *Rivista di studi e ricerche.* Chioggia 2003 (իտալերեն)

## Արտաքին հղումներ
* ''Istituto d'Istruzione Superiore Marco Polo''-ի պաշտոնական կայքէջը 
* Diego-Valri-Գլորիա Մանգետտիի կայքէջում 

Կատեգորիա:20-րդ դարի բանաստեղծներ
Կատեգորիա:20-րդ դարի գրողներ
Կատեգորիա:Իտալացի բանաստեղծներ
Կատեգորիա:Իտալացի գրողներ
Կատեգորիա:Իտալացի թարգմանիչներ
Fly Arna

**«Հայկական ազգային ավիաուղիներ» ՓԲԸ**, որը հայտնի է որպես **Ֆլայ Արնա** (անգլերենից. ***Fly*** + **''Ar**menian **N**ational **A**irlines''),  բյուջետային ավիաընկերությունը որը գտնվում է Երևանում, Հայաստանո։ Այն «Air Arabia» բյուջետային ավիաընկերություն և Հայաստանի կառավարությանը պատկանող Հայաստանի պետական հետաքրքրությունների ֆոնդին (ANIF) համատեղ ձեռնարկություն է։ Ավիաընկերությունը պետք է թռիչքներ սկսի 2022 թվականի մայիսին Կենտրոնական Ասիայի, Միջին Արևելքի և Ռուսաստանի ուղղություններով։ Բացի այդ, ավիաընկերությունը նախատեսում է ի վերջո ընդլայնել իր երթուղային ցանցը դեպի եվրոպական ուղղություններ։

2025 թվականի հունվարի 27-ին «Ֆլայ Արնա» ընկերությունը սնանկ է ճանաչվել Սնանկության դատարանի կողմից:

## Պատմություն
Ավիաընկերությունը ստեղծվել է 2021 թվականի հուլիսին էմիրաթական Air Arabia ավիաընկերության և նորաստեղծ Հայաստանի Պետական Հետաքրքրություններ Ֆոնդի (ANIF) միջև կնքված համատեղ ձեռնարկության համաձայնագրի արդյունքում։ Ավիաընկերության 51%-ը պատկանում է ANIF-ին, իսկ մնացած 49%-ը՝ Air Arabia-ին։ 2022 թվականի մայիսի դրությամբ ավիաընկերությունը ստացել  է ստացել է հավաստագիր և պատրաստ է իրականացնել թռիչքներ։ Ընկերությունը սնանկ է ճանաչվել 2024 թվականին և ավարտել է իր գործունեությունը։

## Նավատորմ

## Տես նաև
* Հայաստանի օդանավակայանների ցանկ

## Ծանոթագրություններ

## Արտաքին հղումներ
* Fly Arna Ֆեյսբուքում
* Fly Arna Instagram-ում
* Fly Arna Twitter-ում
* Fly Arna LinkeDin-ում
* Fly Arna YouTube-ում

Կատեգորիա:Հայկական ավիաընկերություններ
Ջորջո Կալաբրեզե

**Ջորջո Կալաբրեզե** (, ), իտալացի բանաստեղծ, կոմպոզիտոր, երգերի հեղինակ, որը հաճախ համագործակցել է ֆրանսահայ մեծահամբավ շանսոնիե Շառլ Ազնավուրի հետ։ Նա զգալի ավանդ է ներդրել նաև Իտալիայում բրազիլական երաժշտության ժողովրդականացման, տարածման գործում։ Իտալական երաժշտության պատմության մեջ մտել է առաջին հերթին որպես «Բոլոր ժամանակների իտալական լավագույն երգեր» ցանկում պատվավոր տեղեր զբաղեցրած «Arrivederci», «Domani è altro giorno», «E se domani» երգերի տեքստերի հեղինակ։

Կալաբրեզեի հիշարժան աշխատանքներից են նաև սիրված ու լայնորեն տարածված "Softly, as I Leave You" երգի իտալերեն բնագիր տեքստը, Ազնավուրի նշանավոր երգերից մեկի՝ "She"-ի իտալերեն թարգմանությունը, իտալացի երգչուհի Մինայի տպավորիչ կատարմամբ հայտնի "E se domani" երգի խոսքերը, երգ, որը հնչել է Սան Ռեմոյի 1964 թվականի՝ իտալական երգի փառատոնում և ջերմ ընդունելության արժանացել։

2010 թվականին Ջորջո Կալաբրեզեին շնորհվել է Իտալիայի Հանրապետության «Վաստակի համար» շքանշան և այդ շքանշանի ասպետի կոչում։

## Ծանոթագրություններ

## Արտաքին հղումներ
* Ջորջո Կալաբրեզեի էջը  *Discogs*-ում (անգլերեն)

Կատեգորիա:20-րդ դարի բանաստեղծներ
Կատեգորիա:20-րդ դարի իտալացիներ
Կատեգորիա:21-րդ դարի կոմպոզիտորներ
Կատեգորիա:Բանաստեղծներ այբբենական կարգով
Կատեգորիա:Երգերի հեղինակներ
Կատեգորիա:Իտալացի բանաստեղծներ
Կատեգորիա:Իտալացի երգահաններ
Կատեգորիա:Իտալացի կոմպոզիտորներ
Ջեյմս Մոնտգոմերի Ֆլեգ

**Ջեյմս Մոնտգոմերի Ֆլեգ** (, ), ամերիկացի նկարիչ։ Ստեղծագործել է կերպարվեստի տարբեր ժանրերում՝ գեղանկարչությունից մինչև ծաղրանկար, սակայն առավել հայտնի է պաստառների շնորհիվ, որոնցից է հանրահայտ «I want you for U.S. Army» պաստառը։

## Կենսագրություն
Ջեյմս Ֆլեգը ծնվել է Նյու Յորքի Պելեմ-Մենոր գյուղում։ Վաղ տարիքից հետաքրքրություն է դրսևորել նկարչության հանդեպ։ Պատանեկան տարիքում նկարազարդումներ է արել «Life» և «Judge» ամսագրերի համար։ Կրթություն է ստացել Նյու Յորքում, Լոնդոնում, Փարիզում։ Եվրոպայից Նյու Յորք վերադառնալուց հետո ջանասիրաբար աշխատել է՝ ստեղծելով նկարազարդումներ մեծաքանակ գրքերի համար, ծաղրանկարներ, ամսագրի շապիկներ, գովազդային հայտարարություններ։ 1903-1907 թվականներին «Judge» ամսագրում տպագրվել են Ջեյմս Ֆլեգի կոմիքսները։

Իր առավել հայտնի ստեղծագործությունը Ֆլեգը ստեղծել է 1917 թվականին։ Այն պաստառ էր, որը Առաջին համաշխարհային պատերազմի տարիներին ամերիկյան բանակին կամավորագրվելու կոչ էր՝ ուղղված ամերիկացիներին։ Ոգեշնչվելով բրիտանական ռազմական գործիչ լորդ Հորացիոս Կիտչեների նկարով պաստառով՝ Ֆլեգը պատկերել է Քեռի Սեմին, որը մատնացույց է անում դիտողին հետևյալ խոսքով․ «I want you for U.S. Army» «I want you for U.S. Army» ()։ Առաջին աշխարհամարտի տարիներին այս պաստառը տպվել է ավելի քան 4 միլիոն օրինակով։

Երկրորդ տպաքանակը տպվել է Երկրորդ աշխարհամարտի զորահավաքի ժամանակ։ Քեռի Սեմին պատկերելիս Ֆլեգը պատկերել է իրեն, իր դիմագծերը։

Ջեյմս Ֆլեգը մահացել է 1960 թվականին Նյու Յորքում, թաղվել է Բրոնքսի Վուդլոն գերեզմանատանը։

## Պատկերասրահ

Պատկեր:Smart set 1911 09.jpg|«The Smart Set» ամսագրի կազմը, 1911
Պատկեր:J. M. Flagg, I Want You for U.S. Army poster (1917).jpg|«I want you for U.S. Army» Դու պետք ես ինձ ամերիկյան բանակում  պաստառը
Պատկեր:"Sow the Seeds of Victory! Plant and raise your own vegetables. Write to the National War Garden Commission... - NARA - 512498.jpg|Կոլումբիան կոչ է անում զբաղվել այգեգործությամբ
Պատկեր:FlaggDontReadHistoryMakeIt.jpg|«Նավատորմը քո կարիքն ունի։ Մի՛ կարդա Ամերիկայի պատմություիը, ստեղծիր այն» (ԱՄՆ ռազմածովային նավատորմի կոչը կամավորներին)
Պատկեր:FlaggWakeUpAmerica.jpg|«Զարնի՛ր, Ամերիկա»
Պատկեր:TogetherWeWinJMFlaggWWI.jpg|«Միասին մենք կհաղթենք» (Առաջին աշխարհամարտի տարիների պաստառ)
Պատկեր:JamesMontgomeryFlagg-UncleSamWithEmptyTreasury1920Large.jpg|Քեռի Սեմը դատարկ խնայատուփով


## Ծանոթագրություններ

## Արտաքին հղումներ
* 
* 

Կատեգորիա:20-րդ դարի ամերիկացի նկարիչներ
Կատեգորիա:Ամերիկացի արվեստագետներ
Կատեգորիա:Ամերիկացի դերասաններ
Կատեգորիա:Ամերիկացի դիզայներներ
Կատեգորիա:Ամերիկացի դիմանկարիչներ
Կատեգորիա:Ամերիկացի լուսանկարիչներ
Կատեգորիա:Ամերիկացի ծաղրանկարիչներ
Կատեգորիա:Ամերիկացի նկարիչներ
Կատեգորիա:Ամերիկացի պատկերազարդողներ
Կատեգորիա:Ամերիկացի սցենարիստներ
Կատեգորիա:Ամերիկացի վիպասաններ
Կատեգորիա:Կոմիքսների նկարիչներ
Դեպրեսիա (այլ կիրառումներ)

**Դեպրեսիա**, կարող է վերաբերել՝
* Դեպրեսիա - ցածր տրամադրության վիճակ և գործունեությունից խուսափում, որը կարող է ազդել մարդու մտքերի, վարքի, հակումների, զգացումների և լավ ինքնազգացողության վրա,
* Դեպրեսիա - տնտեսական ցիկլի փուլերից մեկը, որը բնութագրվում է տնտեսական ակտիվության խորը և երկարատև անկմամբ։
Քևին Բիշոփ

**Քեվին Բիշոփ** (, ), բրիտանացի դերասան և կատակերգու։ Առավել հայտնի է որպես «Քեվին Բիշոփ շոուի» հեղինակ և հաղորդավար, «Մապետների գանձերի կղզի» ֆիլմում Ջիմ Հոքինսի դերակատար։

## Կենսագրություն
Քեվին Բիշոփը ծնվել է 1980 թվականի հունիսի 18-ին։ Մանուկ հասակում սկսել է ակտիվորեն նկարահանվել հեռուստասերիալներում։ Նրա առաջին ելույթը հեռուստատեսությամբ Սեմ Սփալդինգի դերն էր «Grange Hill» հեռուստասերիալում։ Հետագայում աչքի է ընկել «Լուռ վկա» ֆիլմում խուլիգան Բեն Քուեյլի դերով և «Իմ ընտանիքը» սիթքոմում հիմար Բրայենի մի քանի դրվագով։  Բիշոփի առաջին իրապես հայտնի և նշանակալից դերը Ջիմ Հոքինսի դերն էր «Մապետների գանձերի կղզի» ֆիլմում, որի համար նա առաջադրվել է «Սատուրն» և «Երիտասարդ դերասան» մրցանակին։ Քեվինի հաջորդ հաջողակ նախագծերը ֆրանսիացի ռեժիսոր Սեդրիկ Կլապիշի «Իսպանուհի» և նրա սիքվել «Գեղեցկուհիներ» ֆիլմերում կատարած դերերն էին, ինչպես նաև աշխատանքը ռեժիսոր Սեմ Գարբարսկու հետ «Իրինա Պալմը դա ավելի լավ կանի» ֆիլմում, որն Բեռլինի կինոփառատոնում արժանացել է մրցանակի «Berliner Morgenpost» ամսագրի կողմից։ Քեվինը խաղացել է նաև կատակերգու Դադլի Մուրի դերը «Փիթ և Դադ․ Վերադարձ» ներկայացման մեջ, որը պատմում է Դադլի Մուրի և կատակերգու Պիտեր Կուկի անսովոր հարաբերությունների մասին։ Ներկայացումը ցուցադրվել է Էդինբուրգի Ֆրինջ փառատոնում 2005 թվականին, դրանից հետո՝ 2006 թվականի մարտին՝ Վեստ Էնդի Լեսթեր Սքվեր թատրոնում։

2007 թվականի օգոստոսի 2-ին Քեվինն առաջին անգամ հայտնվել է «Channel 4» հեռուստալիքի «Star Stories» կատակերգական շոուում՝ խաղալով Թոմ Քրուզի դերը «Being Tom Cruise» կատակերգական կարճամետրաժ ծաղրական  ֆիլմում։ Ընդհանուր առմամբ, Քեվինի «Աստղային պատմությունների» դերերի ցանկը ներառում է այնպիսի հայտնիների պարոդիաներ, ինչպիսիք են՝ Պիտեր Անդրե, Թոնի Բլեեր Սայմոն Քաուել, Պիտ Դոերթի, Մայքլ Դուգլաս, Նոել Էդմոնդս, Ալեքս Ֆերգյուսոն, Էլթոն Ջոն, Էնդրյու Լլոյդ Ուեբեր, Էվան ՄաքԳրեգոր, Ջորջ Մայքլ, Շոն Փեն, Բրեդ Փիթ, Քլիֆ Ռիչարդ, Ջասթին Թիմբերլեյք և Ռոբբի Վիլիամս։

2008 թվականին Քեվին Բիշոփը սկսել է իր սեփական նախագիծը։ «Քեվին Բիշոփի շոուի» վեց մասից կազմված առաջին եթերաշրջանը մեկնարկել է 2008 թվականի հուլիսի 25-ին «Channel 4» հեռուստալիքով, երկրորդը՝ 2009 թվականի հուլիսի 31-ին։ Քեվինի խոսքերով՝ «սա շողշողացող էսքիզային շոու է՝ հիմնված հեռուստաաշխարհի վրա» ()։

2013 թվականին Բիշոփը նկարահանվել է Ռեբել Ուիլսոնի հետ «Շատ ուրախ երեկո» սիթքոմում։

## Ընտրյալ ֆիլմագրություն

## Պարգևներ և անվանակարգեր

## Ծանոթագրություններ

## Արտաքին հղումներ
* 
* Քեվին Բիշոփը BBC կայքում

Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Բրիտանացի դերասաններ
Կատեգորիա:Բրիտանացի հաղորդավարներ
Կատեգորիա:Բրիտանացի հեռուստատեսային դերասաններ
Կատեգորիա:Բրիտանացի սցենարիստներ
Կատեգորիա:Թատրոնի դերասաններ
Քրիստիանո Մալջոլյո

**Ջուզեպե Քրիստիանո Մալջոլյո** (, ), իտալացի կոմպոզիտոր, երգիչ, հեռուստահաղորդավար։

## Գործունեություն
Առաջին պայմանագիրը (ձայնագրման Durium լեյբլի հետ) կնքել է բանաստեղծ-երգահան Ֆաբրիցիո Դե Անդրեի միջնորդական ջանքերի շնորհիվ։ 1974 թվականին գրել է «Ciao cara come stai?» երգը, որի կատարմամբ հանդես գալով՝ երգչուհի Իվա Ձանիկին հաղթող է ճանաչվել Սան Ռեմոյի՝ իտալական երգի փառատոնում։ 1975 թվականին երգչուհի Մինայի համար գրել է «L’importante è finire» երգը, որը հիթ է դարձել Իտալիայում ու նրա սահմաններից դուրս։ Միաժամանակ համագործակցել է բրազիլացի երաժիշտ Ռոբերտու Կառլուսի հետ՝ գրելով նրա երգերի տեքստերի իտալերեն տարբերակները։ Երաժշտական իր կարիերայի ընթացքում Մալջոլյոն երգեր է գրել հանրաճանաչ այնպիսի արտիստների համար, ինչպես՝ Ադրիանո Չելենտանոն, Ռիտա Պավոնեն, Ամանդա Լիրը, Ռաֆայելա Կառան, Մոնիկա Նարանխոն, Միլվան, Պատտի Պրավոն, Օռնելա Վանոնին, Ջունի Ռուսսոն, Սիլվի Վարդանը, Ֆրեդ Բոնգուստոն, Պուպոն, Ֆրանկո Կալիֆանոն...:

Կոմպոզիտորական աշխատանքին զուգընթաց՝ Մալջոլյոն հանդես է եկել իր գրած երգերի կատարմամբ, մանավանդ՝ հեգնական բնույթ և սեքսուալ ենթատեքստ ունեցող երգերի։ Այդ երգերից լայն ժողովրդականություն է վայելել հատկապես «Sbucciami»-ն։ 2000-ական թվականներին նա հաճախակի հայտնվել է հեռուստաէկրաններին՝ որպես հաղորդավար կամ զանազան ռեալիթի շոուների ու թոք-շոուների մասնակից։

## Սկավառակագրություն
; Ստուդիական ալբոմներ
* 1977 – *Scandalo* (Ri-Fi)
* 1978 – *Maledizione io l'amo* (Ri-Fi)
* 1979 – *Sbucciami* (Ri-Fi)
* 1981 – *Artigli* (Durium)
* 1983 – *Bellissime* (WEA)
* 1986 – *Café Chantant* (Divina Record)
* 1987 – *Casanova* (YEP Record)
* 1989 – *Delitto e castigo* (NAR)
* 1991 – *Amiche* (Dischi Ricordi)
* 1992 – *Futtetenne* (SoloMusicaItaliana/Sony)
* 1994 – *En España. Escuchando a Isabel Pantoja* (Discomagic Records)
* 1995 – *Carpe diem* (SoloMusicaItaliana/Sony)
* 1996 – *Señor Battisti* (SoloMusicaItaliana/Sony)
* 1997 – *Matri* (Bideri/CGD)
* 2000 – *Ho dimenticato di baciare la sposa* (NAR International)
* 2002 – *La Esperanza* (L’Escalier)
* 2005 – *Le donne non capiscono gli uomini* (NAR International)
* 2006 – *Boleros* (MBO)
* 2007 – *Quando tu non mi vedi* (NAR International)
* 2008 – *Papaya* (The Saifam Group)
* 2010 – *Cara Mina ti scrivo…* (Azzurra Music)
* 2012 – *Senhora Évora* (Malgioglio Records)
* 2014 – *La bellezza* (Edel Music)
* 2015 – *Iconic Fifties* (Malgioglio Records)
* 2017 – *Sonhos* (Malgioglio Records)
* 2018 – *International Suite* (Malgioglio Records)

## Ծանոթագրություններ

## Արտաքին հղումներ
* 
*
*

Կատեգորիա:20-րդ դարի երաժիշտներ
Կատեգորիա:20-րդ դարի երգիչներ
Կատեգորիա:20-րդ դարի կոմպոզիտորներ
Կատեգորիա:Բանաստեղծներ այբբենական կարգով
Կատեգորիա:Իտալացի երաժիշտներ
Կատեգորիա:Իտալացի երգահաններ
Կատեգորիա:Իտալացի երգիչներ
Կատեգորիա:Իտալացի կոմպոզիտորներ
Կատեգորիա:Իտալացի հաղորդավարներ
Օրիետա Բերտի

**Օրիետա Բերտի** (, ծնյալ **Օրիետա Գալիմբերտի**/**Orietta Galimberti**, ), իտալացի երգչուհի, դերասանուհի և հեռուստատեսային դեմք։ Երաժշտական իր կարիերայի ընթացքում վաճառել է 15 միլիոնից ավելի ձայնասկավառակ, ընդ որում՝ ստացել է մեկ պլատինե, չորս ոսկե և երկու արծաթե ձայնասկավառակի հավաստագիր։ Պարգևատրվել է «Իտալիայի Հանրապետությանը մատուցած ծառայությունների համար» շքանշանով։

## Համառոտ տեղեկատվություն
Բերտին երաժշտական կարիերան սկսել է 1962 թվականին, այդ բնագավառում առաջին հաջողությանը հասել երեք տարի անց՝ "Tu sei quello" («Դու ես միակը») երգի կատարումով, որը նրան հաղթանակ է բերել *Un disco per l'estate* երաժշտական մրցույթում, միաժամանակ երկրորդ տեղն ապահովել իտալական հիթ-շքերթում։ Բերտիի մի շարք երգեր, ինչպես, օրինակ, "Fin che la barca va" վերնագիրը կրող երգը, ոչ միայն ֆինանսական հաջողություն են ունեցել, այլև դասվել են դասական ստեղծագործության նմուշների շարքին։ Օրիետան 1966-1992 թվականների միջակայքում 11 անգամ մասնակցել է Սան Ռեմոյի՝ իտալական երգի փառատոնին, 29 տարվա ընդմիջումից հետո այնտեղ հանդես է եկել 12-րդ անգամ՝ սահմանելով յուրատեսակ ռեկորդ երաժշտական այդ մրցույթի պատմության մեջ։

## Սկավառակագրություն
### Ստուդիական ալբոմներ
**Orietta Berti canta suor Sorriso* (1965)
**Quando la prima stella* (1966)
**Orietta Berti* (1967)
**Dolcemente* (1968)
**Tipitipitì* (1970)
**Orietta* (1971)
**Più italiane di me* (1972)
**Cantatele con me* (1973)
**Così come le canto* (1974)
**Eppure... ti Amo* (1975)
**Zingari...* (1976)
**Barbapapà* (1979)
**Pastelli* (1979)
**Le mie nuove canzoni* (1984)
**Futuro* (1986)
**Io come donna* (1989)
**Da un'eternità* (1992)
**Per questo grande ed infinito amore* (1996)
**Incompatibili ma divisibili* (1999)
**Il meglio di Orietta vol. 1* (2000)
**Il meglio di Orietta vol. 2* (2000)
**Dominique* (2002)
**Emozione d'autore* (2003)
**Exitos latinos* (2006)
**Swing – Un omaggio alla mia maniera* (2008)
**Nonostante tutto... 45 anni di musica* (2010)
**Dietro un grande amore* (2015)
**La mia vita è un film* (2021)

## Ֆիլմագրություն

{| class="wikitable"
|-

## Ծանոթագրություններ

## Արտաքին հղումներ
* 
*
* 

Կատեգորիա:Իտալացի երգչուհիներ
Կատեգորիա:Իտալացի դերասանուհիներ
Կատեգորիա:20-րդ դարի եգչուհիներ
Կատեգորիա:20-րդ դարի դերասանուհիներ
Կատեգորիա:Կինոդերասանուհիներ
Կատեգորիա:Իտալացի հաղորդավարներ
Կատեգորիա:Իտալացի երաժիշտներ
Կատեգորիա:«Իտալիայի Հանրապետությանը մատուցած ծառայությունների համար» շքանշանով պարգևատրվածներ
Աննա (Մեծ Բրիտանիայի թագուհի)

մինի|"Աննա թագուհին"` Գոտֆրիդ Կնելլեր
**Աննա Ստյուարտ** (, ), Անգլիայի, Շոտլանդիայի և Իռլանդիայի թագուհի 1702 թվականի մարտի 8-ից։ Մեծ Բրիտանիայի Միացյալ Թագավորության առաջին միապետը (1707 թ. մայիսի 1, Անգլիայի և Շոտլանդիայի թագավորությունները կազմեցին մեկ ինքնիշխան պետություն)։ Մնացել է Մեծ Բրիտանիայի և Իռլանդիայի թագուհի մինչև իր մահը։ Ստյուարտների դինաստիայի վերջին ներկայացուցիչը անգլիական գահին։

Աննան ծնվել է իր հորեղբոր՝ Չարլզ II-ի օրոք, ով օրինական երեխաներ չուներ։ Նրա հայրը՝ Հակոբը, առաջինն էր ժառանգորդների շարքում, բայց Անգլիայում հայտնի չէր, քանի որ կաթոլիկ էր։ Աննան և նրա ավագ քույրը՝ Մարիան, հաջորդը լինելով իրավահաջորդության շարքում, Չարլզ II-ի հրամանով մեծացել են բողոքականության մեջ։ Եղբոր մահից հետո նրա հայրը դարձավ թագավոր, բայց գահակալությունից երեք տարի անց՝ 1688 թվականին, նա գահընկեց արվեց "Պանծալի հեղափոխության" արդյունքում։ Աննայի և Մարիայի կրտսեր եղբայրը՝ Ջեյմս II-ի որդին՝ իր երկրորդ ամուսնությունից, կաթոլիկ Հակոբի «Ծեր հավակնորդը» և նրա սերունդը դուրս մնացին իրավահաջորդության գծից, որը ապագայում ցանեց մի քանի հակոբական ապստամբությունների սերմեր։ Ջեյմսի ավագ դուստրը՝ թագուհի Մարի II-ը, և նրա ամուսինն ու զարմիկը, բողոքական Վիլհելմ III Օրանժը, գահ բարձրացան և սկսեցին կառավարել համատեղ։

Չնայած քույրերը մտերիմ էին, Մարիայի գահ բարձրանալուց անմիջապես հետո նրանց միջև տարաձայնություններ ծագեցին Աննայի ֆինանսների, նրա պաշտոնի և ծանոթների ընտրության շուրջ, և նրանք սկսեցին օտարանալ միմյանցից։ Վիլհելմն ու Մարին երեխաներ չունեին, և 1694 թվականին Մարիի մահից հետո Վիլհելմը շարունակեց ինքնուրույն կառավարել։ Աննան գահ բարձրացավ նրա մահից հետո՝ 1702 թվականին։

Որպես կառավարիչ՝ Աննան կողմ էր չափավոր թորիների քաղաքականությանը, որոնք կիսում էին նրա անգլիկան հայացքները (ի տարբերություն նրանց Վիգ հակառակորդների)։ Այնուամենայնիվ, Վիգերը մեծ ազդեցություն ունեցան Իսպանիայի իրավահաջորդության պատերազմի ժամանակ, բայց 1710 թվականին Աննան հեռացրեց նրանց շատ պաշտոններից։ Մոտ ընկերուհի Սառա Չերչիլից ՝ Մարլբորոյի դքսուհուց, թագուհին բաժանվել է քաղաքական տարաձայնությունների պատճառով։

Աննան ողջ կյանքում տառապել է առողջական խնդիրներով։ Իր 30-ամյակից հետո նա սկսեց հատկապես կաղել ու արագ գիրանալ։ Չնայած դանիացի Գևորգի հետ ամուսնությանը և 17 հղիություններին, նա մահացավ առանց ժառանգների՝ դառնալով Ստյուարտների վերջին միապետը։ 1701 թվականի «Հաջորդության ակտի» համաձայն՝ գահը ժառանգել է Գևորգ I-ը (որը Ստյուարտների հետնորդն էր իր մորական տատի՝ Եղիսաբեթի, Ջեյմս I-ի դստեր միջոցով)։

## Ծանոթագրություններ

Կատեգորիա:Անգլիայի արքայադուստրեր
Կատեգորիա:Անգլիայի թագուհիներ
Կատեգորիա:Անգլիայի միապետներ
Կատեգորիա:Մեծ Բրիտանիայի միապետներ
Կատեգորիա:Ստյուարտներ
Highest in the Room

«**Highest in the Room**», ամերիկացի ռեփեր Թրևիս Սքոթի երգը, որը թողարկվել է 2019 թվականի հոկտեմբերի 4-ին Epic Records և Cactus Jack Records լեյբլներում որպես սինգլ։ Այն թողարկվել է տարբեր ձևաչափերով, այդ թվում՝ ձայնապնակ, ձայներիզ և CD սինգլ։ Առաջին շաբաթվա ընթացքում երգը բարձրացել Է Billboard Hot 100 հիթ-շքերթի առաջին հորիզոնական 2019 թվականի հոկտեմբերի 19-ին՝ դառնալով Սքոթի երկրորդ սինգլը «Sicko Mode»-ից հետո, որն առաջին տեղն Է զբաղեցրել ամերիկյան հիթ-շքերթում։ Երգի ռեմիքսը իսպանացի երգչուհի Ռոզալիայի և մեկ այլ ամերիկացի ռեփեր Lil Baby-ի մասնակցությամբ թողարկվել է 2019 թվականի դեկտեմբերի 27-ին և ընդգրկվել JackBoys (2019) հավաքածուի մեջ նույն օրը։ Ռեմիքսը թողարկվել է 2020 թվականի հունվարի 7-ին իտալական contemporary hit radio-ում։ Երգը ներկայացվել է «Գրեմմի» 63-րդ ամենամյա մրցանակաբաշխութունում «Մեղեդային ռեփի լավագույն կատարում» անվանակարգում։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրեր

## Թողարկման պատմություն

## Ծանոթագրություններ
Լուչո Բատիստի

**Լուչո Բատիստի** (, ), իտալացի երգիչ և կոմպոզիտոր, ում երգերը աչքի ընկնող դեր են խաղացել 1960-ական և 1970-ական թվականների իտալական երգարվեստում։ Հաճախ հենց ինքն է հանդես եկել իր գրած երգերի կատարմամբ, թեև երգեր է գրել նաև ուրիշ արտիստների համար։ 1969-1994 թվականների միջակայքում թողարկել է ստուդիական 18 ալբոմ, իր երաժշտական կարիերայի ընթացքում վաճառել ավելի քան 25 միլիոն օրինակ ձայնագրություններ։ Նրա երգերը թարգմանվել, հնչել, ձայնագրվել են նաև իսպաներեն (մի քանի ալբոմ), անգլերեն (մեկ ալբոմ), ֆրանսերեն (երկու ալբոմ), գերմաներեն (մեկ ալբոմ)։

Իտալական փոփ երաժշտության պատմության մեջ Լուչո Բատիստին համարվում է նորարարությամբ աչքի ընկած և առավել ազդեցիկ արվեստագետներից մեկը։

## Սկավառակագրություն
### Ալբոմներ

## Ծանոթագրություններ

## Արտաքին հղումներ

*  www.luciobattisti.info – Discography and others information about the singer
*  Full discography

Կատեգորիա:20-րդ դարի երգիչներ
Կատեգորիա:20-րդ դարի կոմպոզիտորներ
Կատեգորիա:Երաժշտական պրոդյուսերներ
Կատեգորիա:Երգերի հեղինակներ
Կատեգորիա:Իտալացի երաժիշտներ
Կատեգորիա:Իտալացի երգիչներ
Կատեգորիա:Իտալացի կոմպոզիտորներ
Կատեգորիա:Փոփ երգիչներ
Light Switch

«**Light Switch»**, ամերիկացի երգիչ և երգահան Չարլի Փութի երգը, որը թողարկվել է 2022 թվականի հունվարի 20-ին՝ որպես նրա «Charlie» երրորդ ստուդիական ալբոմի առաջատար սինգլ։ Փութը հանդես է եկել որպես պրոդյուսեր և գրել երգը Ջեյքոբ Քասեր Հինդլինի և Ջեյքոբ Տորիի հետ։

«Light Switch»-ը սինգապուրյան հիթ-շքերթում զբաղեցրել է առաջին հորիզոնականը և ընդգրկվել Է Մալայզիայի և Վիետնամի լավագույն տասնյակում։ ընդգրկվել է Կանադայումի, Իռլանդիայի, Լիտվայի, Նոր Զելանդիայի, Շվեդիայի, Շվեյցարիայի, Մեծ Բրիտանիայի, համաշխարհային հիթ-շքերթներում և հասել 27-րդ հորիզոնականին Billboard Hot 100-ում։

## Պատմություն
2021 թվականի նոյեմբերին Փութը հայտնել է, որ նոր սինգլը կթողարկվի 2022 թվականին՝ պատասխանելով Twitter-ի մեկնաբանությանը։ Նույն ամսին TikTok-ում հայտարարվել է «Light Switch» երգի մասին։ Տեսանյութը ցույց է տվել երգի պրոդյուսերական գործընթացը։ Տեսանյութը դարձել է վիրուսային տվյալ հարթակում. 2021 թվականի մնացած մասի ընթացքում Փութը շարունակել է հրապարակել տեսահոլովակներ TikTok-ում թողարկվելիք սինգլի մասին։ 2022 թվականի հունվարի 18-ին Փութը հայտարարել է, որ սինգլը կթողարկվի հունվարի 20-ին։

## Հիթ-շքերթներ
### Շաբաթական հիթ-շքերթներ

### Ամսական հիթ-շքերթներ

## Հավաստագրեր

## Թողարկման պատմություն

## Ծանոթագրություններ

Կատեգորիա:Չարլի Փութի սինգլներ
Լիամ Բոյս

**Լիամ Բոյս** (, ), հյուսիսիռլանդացի ֆուտբոլիստ, «Հարթ Օֆ Միդլթիան» ֆուտբոլային ակումբի և Հյուսիսային Իռլանդիայի ֆուտբոլի ազգային հավաքականի հարձակվող։

## Ակումբային կարիերա
Բոյսը ֆուտբոլային կարիերան սկսել է «Կլիֆտոնվիլ» ակումբում։ Իր մեկնարկային մրցաշրջանի բոլոր մրցույթներում խփել է 19 գնդակ՝ դառնալով ակումբի լավագույն ռմբարկու։ 2010 թվականին Լիամի նկատմամբ ակտիվ հետաքրքրություն է ցուցաբերել շոտլանդական «Սելտիկ»-ը և գերմանական «Գրոյտեր Ֆյուրտ»-ը, բայց արդյունքում նա տեղափոխվել է Բրեմենի «Վերդեր II», որտեղ ոչ երկար ժամանակ հանդես է եկել փոխարինող կազմում։ 2012 թվականին սկզբին Բոյսը վերադարձել է «Կլիֆտոնվիլ» ակումբ։ Վերադառնալուց հետո վերջին մրցաշրջանում նա օգնել է ակումբին հաղթել Հյուսիսային Իռլանդիայի ֆուտբոլի առաջնությունը և Գավաթը և դարձել է առաջնության լավագույն ռմբարկու։ Հաջորդ մրցաշրջանում Բոյսը ամբողջությամբ կրկնել է ձեռքբերումը և հաղթելով առաջնությունը, սակայն դարձել է հարձակվողների ցուցակում երրորդը։

2014 թվականի ամռանը ավարտվել է Լիամի պայմանագիրը և նա ազատ գործակալի իրավունքով տեղափոխվել է «Ռոս Քաունթի»։ Օգոստոսի 10-ին  «Սենտ Ջոնսթոն»-ի դեմ խաղում առաջնաելույթ է ունեցել Շոտլանդիայի Պրեմիեր լիգայում։ Օգոստոսի 16-ին «Կիլմարնոկ»-ի դեմ խաղում Բոյսը խփել է իր առաջին մեկնարկային գոլը «Ռոս Քաունթ»-ի կազմում։ 2015 թվականի ապրիլի 13-ին «Սենթ Միրեն»-ի դեմ խաղում նա հեթ-տրիկ է արել։ 2016/2017 մրցաշրջանում Լիամը դարձել է թիմի լավագույն ռմբարկու։

2017 թվականի ամռանը Բոիսը տեղափոխվել է անգլիական «Բերթոն Ալբիոն»՝ ստորագրելով եռամյա պայմանագիր։ Մի քանի շաբաթ անց Լիամը ստացել է ծնկի լուրջ վնասվածք։

## Միջազգային կարիերա
2011 թվականի փետրվարի 9-ին Ազգերի գավաթում Շոտլանդիայի ֆուտբոլի ազգային հավաքականի դեմ խաղում Բոյսը նորամուտ է ունեցել Հյուսիսային Իռլանդիայի ֆուտբոլի ազգային հավաքականի կազմում։ 2017 թվականի հունիսի 2-ին Նոր Զելանդիայի հավաքականի դեմ ընկերական խաղում Լիամը խփել է առաջի գոլը ազգային թիմի կազմում։

### Գոլ Հյուսիսային Իռլանդիայի հավաքականի կազմում

## Ձեռքբերումներ
**Ակումբային**

; «Կլիֆտոնվիլ»

* Հյուսիսային Իռլանդիայի ֆուտբոլի առաջնությու  ն 2012/13
* Հյուսիսային Իռլանդիայի ֆուտբոլի առաջնությու ն 2013/14
* 2012/13 Լիգայի գավաթի դափնեկիր
* 2013/14 Լիգայի գավաթի դափնեկիր

**Անհատական**

* Հյուսիսային Իռլանդիայի առաջնության լավագույն ռմբարկու (29 գնդակ) - 2013/14
* Շոտլանդիայի առաջնության լավագույն ռմբարկու (23 գնդակ) - 2016/17

## Ծանոթագրություններ

## Արտաքին հղումներ
* Профиль на sports.ru
* Profile at Irish FA

Կատեգորիա:Անգլիական ֆուտբոլի լիգայի խաղացողներ
Կատեգորիա:Բարտոն Ալբիոնի ֆուտբոլիստներ
Կատեգորիա:Հյուսիսային Իռլանդիայի հավաքականի ֆուտբոլիստներ
Կատեգորիա:Հյուսիսիռլանդացի ֆուտբոլիստներ
Կատեգորիա:Վերդերի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կարինա Սարկիսովա

**Կարինա Արտեմևնա Սարկիսովա** (, ), Ռուսաստանում ծնված արմատներով հայ և ավստրիացի բալետի պարուհի, Վիեննայի պետական օպերայի մենակատար։

## Կենսագրություն
Ծնվել է Մոսկվայում, 4 տարեկանից զբաղվել է պարով, սովորել է Մոսկվայի պարարվեստի ուսումնարանում։ 12 տարեկանում մեկնել է Ավստրիա, որտեղ ուսումը շարունակել Սանկտ Պյոլտեն քաղաքի բալետի կոնսերվատորիայում։ 1999 թվականին նա դարձել է շվեյցարական «Prix Lausanne» բալետի մրցույթի հաղթող։ 2000 թվականից եղել է Վիեննայի պետական օպերայի թատերախմբի պարուհի, 2009 թվականից՝ նույն թատերախմբի մենակատար։

Վիեննայում Սարկիսովան ամուսնացել է և ունեցել որդի։ 2010 թվականի օգոստոսին նա հեռացվել է Վիեննայի օպերայից, սակայ որոշ ժամանակ անց վերականգնվել։  2012 թվականի օգոստոսին նա հայտարարել է Վիեննայի պետական օպերայից ժամանակից շուտ հեռանալու մասին։ Հետագայում նա հայտարարել է Բուդապեշտի Հունգարիայի օպերային թատրոն տեղափոխվելու մասին։ Թատրոնում նա հանդես է եկել որպես մենակատար։

2011 թվականից նա Ավստրիայի քաղաքացի է։ 2014 թվականի դեկտեմբերին ծնվել է իր երկրորդ որդին։ Մեկ տարի անց նա հայտարարել է, որ իր երկրորդ որդու հայրը Բուդապեշտի օպերայի թատրոնի իր գործընկերն է։

2017 թվականից նա Դիրկ Հայդեմանի, Նիկոլ Բըրնս-Հանսենի և Բալազ Էքերի հետ եղել է «Dance with the Stars» (Ավստրալիա) միջազգային մրցույթի ժյուրիի անդամ։

## Ծանոթագրություններ

Կատեգորիա:Ռուս բալետի արտիստներ
Նիանզա (նահանգ)

**Նիանզա** (, ), Քենիայի նախկին ութ նահանգներից մեկը, որը գտնվում է երկրի հարավ-արևմուտքում, Վիկտորիա լճի մոտակայքում։ Վարչական կենտրոնը Կիսումու քաղաքն է, Քենիայի մեծությամբ երրորդ քաղաքը։

## Ստուգաբանություն
Անվանումը ծագել է բանտու տոհմի ցեղախմբերից մեկի՝ սուկումա ցեղախմբի անունից, ովքեր ապրում էին Վիկտորիա լճի տանզանիական ափին. ցեղախմբի անունը նշանակում է ջրի մեծ զանգված։

## Կլիմա
Կլիման խոնավ արևադարձային է։

## Բնակչություն
Բնակեցված է էթնիկական լուո ցեղախմբով և բանտուխոս տոհմերով։

## Լեզուներ
Նիանզայում օգտագործվող լեզուն դոլուոն է։ Նաև տարածված են նիլոտիկսկյան լեզուն, որը սերում է Հարավային Սուդանից։

Այլ լեզուներն են` գուսի, լուխյա լեզուները, կուրիա, սուահիլի և անգլերեն։ Այլ լեզուներով խոսում են քենիական համայնքները և միգրանտները։

## Վարչական բաժանումներ

Սկզբում Նիանզան բաժանվել է չորս վարչական շրջանի։ 1990-ական թվականներին նոր վարչական բաժանում է կատարվել.
* Բոնդո (շրջկենտրոն Բոնդո),
* Գուչա, ինչպես նաև հայտնի է Հարավային Կիսիի կամ Օգեմբո (Օգեմբո),
* Կիսիի, ինչպես նաև հայտնի է Կենտրոնական Կիսիի (Կիսիի) անունով,
* Կիսումու (Կիսումու),
* Կուրիա (Կեխանչա),
* Միգորի (Միգորի),
* Նյամիրա, ինչպես նաև հայտնի է Հյուսիսային Կիսիի (Նյամիրա) անունով,
* Նյանդո (Ավասի),
* Ռաչուոնիո (Օյուգիս),
* Սիայա (Սիայա),
* Սուբա (Մբիտա),
* Հոմա Բեյ (Հոմա Բեյ)։

## Մշակույթ
1980 թվականից Կիսումու քաղաքում սկսել է գործել Կիսումուի թանգարանը։

## Փաստեր
Նահանգի պատվին է անվանվել (1356) Նիանզա աստղակերպը։

## Ծանոթագրություններ

## Արտաքին հղումներ
* Provinces of Kenya, Statoids.com

Կատեգորիա:Քենիայի բնակավայրեր
Վինսենթ Կայմեր

**Վինսենթ Կայմեր** ( ), գերմանացի շախմատիստ, գրոսմայստեր (2020)։

## Կենսագրություն
Վինսենթ Կայմերը շախմատ խաղալ սովորել է հինգ տարեկանում։ Շախմատի Եվրոպայի պատանեկան և աշխարհի պատանեկան առաջնությունների տարբեր տարիքային խմբերում նա ներկայացրել է Գերմանիան։ 2015 և 2017 թվականներին Գերմանիայի հավաքականի կազմում հաղթող է ճանաչվել մինչև 18 տարեկանների պատանիների շախմատի Եվրոպայի թիմային առաջնությունում։  2018 թվականին հաղթել է Կարլսրուե քաղաքում տեղի ունեցած «Grenke Chess Open» շախմատային փառատոնի մրցաշարում։

2021 թվականի սեպտեմբերին Ռեյկյավիկում տեղի ունեցած  Եվրոպայի անհատական առաջնությունում նվաճեել է արծաթե մեդալ։

Մրցաշարերում ունեցած հաջողությունների համար Շախմատի միջազգային ֆեդերացիան (ՖԻԴԵ) 2017 թվականին Կայմերին արժանացել է միջազգային վարպետի կոչման (IM), իսկ երեք տարի անց՝ միջազգային գրոսմայստերի կոչման։

Վինսենթ Կայմերը համարվում է Գերմանիայի բոլոր ժամանակների ամենաերիտասարդ տարիքում գրոսմայստեր դարձած շախմատիստը։

Նա իր Էլոյի ամենաբարձր վարկանիշին հասել է 2022 թվականի մայիսին՝ 2667 միավոր։ 2022 թվականի ապրիլից նա աշխարհի 100 լավագույն շախմատիստների ցանկում զբաղեցրել 85֊րդ հորիզոնականը։

## Վարկանիշի փոփոխության գծապատկեր

## Ծանոթագրություններ

## Արտաքին հղումներ
* 
* 
* Личная карточка Винсента Каймера на сайте 365chess.com
* Выступления Винсента Каймера на чемпионате мира среди юниоров 2017 года
* Выступления Винсента Каймера в командных чемпионатах Европы среди юношей до 18 лет
* Выступления Винсента Каймера в личных чемпионатах Европы
* Выступления Винсента Каймера в Кубках Митропы

Կատեգորիա:Գերմանացի շախմատիստներ
Կատեգորիա:Շախմատի գրոսմայստերներ
Կատեգորիա:Շախմատի միջազգային վարպետներ
Մաբոկո

**Մաբոկո** (), կղզի, որը գտնվում է Քենիայի հարավում` Նյանզա նահանգում` Վիկտորիա (լիճ) Վինամ ծովածոցի հյուսիսարևելյան մասում` ԿԻսումու նավահանգստից արևմուտք։ Կղզու երկարությունը 1,8 կմ. է, իսկ լայնությունը 1 կմ.: Մաբոկո կղզում կան միջին միոցենի նստվածքներ, որոնք 15-16 միլիոն տարեկան են։ 1930-ական թվականներին հայտնաբերվել են բրածոներ, այդ թվում նաև վիկտորիապիտեկ տեսակին պատկանող կապիկների մնացորդներ։

Բրածոներն առաջին անգամ հայտնաբերել է 1933 թվականին անգլիացի Ուլտեր Էդվին Օուենը, արխիդիակոն և անգլիացի միսիոներ Church Mission Society-ից։ Հենց այդ թվականին Օուենը սկսեց պեղումները։ 1933-1934 թվականներին պեղումները ղեկավարել են Օուենը և Դոնալդ Գորդոն Մակիննեսը։ 1947 թվականին Լուիս Լիկին և Մակիննեսը շարունակեցին պեղումները։ 1969 թվականին Գուստավ ֆոն Կյոնիգսվալդը նկարագրել է վիկտորիապիտեկ ցեղին։ Կղզու վրա գտնվել են վիկտորիապիտեկների շատ կաթնատամներ, ավելի քան հազար ֆրագմենտներ և գանգ։ 1973 թվականին Դևիդ Ռոջերս Պիլբիմը և Փիթր Էնդրյուսը հավաքեցին 28 առանձին մշտական կապկանմանների ընտանիքի ատամներ։

## Ծանոթագրություններ

Կատեգորիա:Աֆրիկայի կղզիներ
Չուհ ար Կանա

**Չուհ ար Կանա** (), փոքր քաղաք Պակիստանի արևելքում։

## Աշխարհագրական դիրքը
Քաղաքի կենտրոնի բարձրությունը համեմատած ծովի մակարդակին 204 մետր է։

## Ժողովրդագրություն
Քաղաքի բնակչությունն ըստ տարիների։

## Նշումներ

Կատեգորիա:Պակիստան
Կատեգորիա:Պակիստանի քաղաքներ
Կատեգորիա:Փենջաբ (Պակիստան)
Մոգոլ (բանաստեղծ)

**Ջուլիո Ռապետտի Մոգոլ** (, ), իտալացի բանաստեղծ, երաժշտական պրոդյուսեր, լայն տարածում ստացած մի շարք երգերի տեքստերի հեղինակ։ Տևական ժամանակ արդյունավետորեն համագործակցել է կոմպոզիտոր և երգիչ Լուչո Բատիստիի հետ։ 1960-ական թվականներից մինչև մեր օրերը Մոգոլի տեքստերով գրված երգերը համալրել և համալրում են իտալացի ճանաչված արտիստների, այդ թվում՝ Ադրիանո Չելենտանոյի, Ջաննի Մորանդիի, Կատերինա Կազելլիի, «Dik Dik» երաժշտախմբի անդամների և այլոց երգացանկերը։

## Կենսագրություն
Ջուլիոն ծնվել է 1936 թվականի օգոստոսի 17-ին Միլանում։ Նրա հայրը՝ Մարիանո Ռապետին, թեթև երաժշտության ձայնագրման  «Ricordi» ֆիրմայի ազդեցիկ ղեկավար էր, ինչպես նաև երգերի տեքստերի հաջողակ հեղինակ (գրական կեղծանունը՝ Կալիբրի)։ Երիտասարդ հասակից Ջուլիոն, հետևելով հորը, աշխատակցել է «Ricordi Radio Record» կամ «RRR» ֆիրմային, որտեղ էլ սկսել է իր ստեղծագործական գործունեությունը։ Նրա առաջին հաջող աշխատանքներից էին *«Al di là»*-ն (երգ, որի կատարմամբ Լուչանո Տաջոլին ու Բետտի Կուրտիսը 1961 թվականին հանդես են եկել Սան Ռեմոյի՝ իտալական երգի փառատոնում և հաղթող ճանաչվել) և *«Una lacrima sul viso»*-ն («Արցունքը դեմքին»), որի կատարումը լայն ժողովրդականություն է բերել երգիչ Բոբբի Սոլոյին։

Իտալերեն երգերի տեքստեր գրելուց զատ՝ Մոգոլը զբաղվել է Բոբ Դիլանի երգերի և անգլալեզու սաունդթրեքների թարգմանությամբ։ Բացի այդ, նա Ջաննի Մորանդիի, Պաոլո Մենգոլիի, Կլաուդիո Բալիոնիի ընկերակցությամբ նախաձեռնել և 1975 թվականի հոկտեմբերին հիմնադրել է իտալացի երգիչների ֆուտբոլի ազգային հավաքականը, որը ֆուտբոլային բարեգործական խաղեր է անցկացնում։ Այդ հավաքականի կազմում Մոգոլը մասնակցել է 279 հանդիպման, խփել 33 գոլ։

## Համագործակցություն Ադրիանո Չելենտանոյի հետ
Կոմպոզիտոր Ջաննի Բելլայի հեղինակակցությամբ Մոգոլը մասնակցել է երգիչ և կինոդերասան Ադրիանո Չելենտանոյի երաժշտական ալբոմներից հինգի ստեղծման աշխատանքներին։ Առաջին ալբոմը՝  *Io non so parlar d’amore* խորագրով, թողարկվել է 1999 թվականին, հինգերորդը՝ *Dormi amore, la situazione non è buona* խորագրով, 2007 թվականին։ Ստեղծագործողների այս եռյակի հեղինակած ամենահայտնի երգերից է մինչև հիմա էլ լայն ժողովրդականություն վայելող «Confessa»-ն՝ *Per sempre* ալբոմից։

2009 թվականին Չելենտանոյի և Մոգոլի հարաբերություններում խզում է տեղի ունեցել, և նրանք դադարել են համագործակցել։ 2011 թվականին թողարկվել է Չելենտանոյի հերթական՝ *Facciamo finta che sia vero* ալբոմը, որի ձայնագրմանը Մոգոլն արդեն չի մասնակցել։

## Մոգոլի անվան մրցանակ
2008 թվականին իտալական Վալլե դ’Աոստա վարչական շրջանի ղեկավարությունը սահմանել է Մոգոլի անվան մրցանակ, որն ամեն տարի շնորհվում է իտալական երգի լավագույն տեքստի հեղինակ ճանաչված բանաստեղծին։ Մրցույթի ժյուրիի կազմում ընդգրկված է նաև Մոգոլը։

## Ծանոթագրություններ

## Արտաքին հղումներ
* Իտալացի երգիչների ֆուտբոլի ազգային հավաքականի պաշտոնական կայքը
* 

Կատեգորիա:20-րդ դարի բանաստեղծներ
Կատեգորիա:Երգերի հեղինակներ
Կատեգորիա:Իտալացի բանաստեղծներ
Կատեգորիա:Իտալացի գրողներ
Կատեգորիա:Իտալացի պրոդյուսերներ
Կատեգորիա:Երաժշտական պրոդյուսերներ
Գուստավ Շեֆեր

**Գուստավ Կլաուս Վոլֆգանգ Շեֆեր** (, ), թմբկահար, Տոկիո Հոթել խմբի անդամ։

Ծնվել և մեծացել է Մագդեբուրգ քաղաքում։ 5 տարեկանից զբաղվել է երաժշտությամբ։

«Առաջ հայրս Ֆիլ Քոլինզի, Էրիք Կլեպտոնի և այլոց ձայնագրություններն ուներ։ Ես նստում էի սեղանի տակ և հարվածում էի նրանց տակտին համաձայն, մինչ հայրս նրանց երգերն էր լսում»Գեորգ Լիստինգի հետ միասին նա հանդիպեց Կաուլից երկվորյակներին։  Հետագայում նրանք միասին ստեղծեցին Tokio Hotel փոփ-ռոք խումբը։

## Հետաքրքիր փաստեր
* Գուստավ Շեֆերն ունի ավագ քույր՝ Ֆրանցիսկան, ով իրենից մեծ է 8 տարով։
* Երաժշտի հիմնական հոբբիներն են երաժշտությունը և խորովածը/խոհարարությունը։
* Սիրված խմբերը՝ Metallica, Slipknot:
* 2009 թվականի հուլիսի 15-ին Գուստավին ծեծի են ենթարկել գերմանական գիշերային ակումբում, որի արդյունքում վերքերին 36 կար է  դրվել։
* Նա 6 դաջվածք ունի՝ թևեր մեջքին, աստղային անձրև աջ ձեռքին, խարիսխ աջ ձեռքին, իր դստեր ծննդյան տարեթվով վարդ աջ ձեռքին, երգի տեքստ և գանգեր աջ ոտքին։
* 2016 թվականի մայիսի 24-ին Գուստավը հայր է դարձել։ Նա աղջիկ է ունեցել։ Երաժիշտը չի հրապարակում երեխայի անունն և որևէ պատկեր։

## Ծանոթագրություններ

## Արտաքին հղումներ
* Գուստավը Tokio hotel խմբի ռուսական կայքում

Կատեգորիա:1988 ծնունդներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Գերմանացի երաժիշտներ
Կատեգորիա:Սեպտեմբերի 8 ծնունդներ
Հեռահաղորդակցությունը Նիգերիայում

**Հեռահաղորդակցությունը Նիգերիայում** ( Հեռահաղորդակցությունը Նիգերիայում), Նիգերիայում հաղորդակցությունները զարգանում են ավելի քան 73 միլիոն բջջային բաժանորդ է բնակվում։

## Հեռախոսային գծեր
### Հատկացված հեռախոսագծեր
1.419.000 (2009 թ.), երկրի տեղը աշխարհում՝ 67։

### Բջջային կապի բաժանորդներ
98 միլիոն ակտիվ բաժանորդ (2012 մարտ ամսի դրությամբ), երկրի տեղը աշխարհում՝ 16։

## Հեռախոսակապ
**Ընդհանուր տեղեկություններ՝** պահանջվում է հեռախոսագծերի հետագա ընդլայնում և արդիականացում։ Կապի որակը խնդիր է մնում:**Ներքին զանգեր՝**  2002 թվականին երկրորդ հեռախոսակապ մատկարարող ընկերության ավելացումը հանգեցրեց ակտիվ բաժանորդների քանակության աճի զարգացման, բայց դեռևս 100-ից միայն մեկն ունի տնային հեռախոս։ Բջջային ծառայությունների շուկան աճում է շատ ավելի արագ տեմպերով (հիմնականում հատկացված հեռախոսագծերի հետ կապված խնդիրների պատճառով), 100 մարդուց 50-ը բջջային հեռախոս ունի։ **Միջազգային զանգեր՝**  երկրի կոդը՝ 234։

## ԶԼՄ
Երկրում գրեթե 70 ազգային և դաշնային ալիք է գործում, և Նիգերիայի բոլոր 36 նահանգներն էլ ունեն հեռուստատեսություն։ Գործում է մոտավորապես 40 հանրային ռադիոկայան և մոտ 20 մասնավոր (2007)։

## Համացանց
### Համացանային դոմեն
.ng

### Համացանցային [[հոսթինգ]]ներ
1,378 (2010 թվականի դրությամբ), երկրի տեղը աշխարհում՝ 163։

### Համացանցից օգտվողներ
43.989.000 (2009), երկրի տեղը աշխարհում՝ 9։

## Ծանոթագրություններ

## Արտաքին հղումներ
* ԿՀՎ ձեռնարկ  )

Կատեգորիա:Հեռախոսակապ
Կատեգորիա:Հեռախոսակապ Նիգերիայում
Կատեգորիա:Նիգերիա
Էնդրյու Թարբել

**Էնդրյու Թարբել** (,), ամերիկացի ֆուբոլիստ, «Օսթին» ակումբի դարպասապահ։

## Կարիերա
### Երիտասարդական կարիերա
2012-2015 թվականներին Թարբելը սովորել է Կլեմսոնի ուսումնարանում «քաղաքացիական շինարարության» մասնագիտությամբ և Ուսանողական սպորտաձևերի ազգային ասոցիացիաում հանդես է եկել «Կլեմսոն Թայգերս» համալսարանական ֆուտբոլային թիմում։

### Ակումբային կարիերա
2016 թվականի հունվարի 6-ին Թարբելը *Generation Adidas* ծրագրով պայմանագիր է ստորագրել Ֆուտբոլի բարձրագույն լիգայի հետ։ 2016 թվականի հունվարի 14-ին MLS-ի Սուպերդրաֆտում ընտրվել է «Սան Խոսե Էրթքվեյքս» ակումբի ընդհանուր ութերորդ համարի ներքո։ Նրա պրոֆեսիոնալ  նորամուտը կայացել է 2016 թվականի օգոստոսի 27-ին «Կոլամբուս Կրյու»-ի դեմ խաղում, որտեղ նա առաջին խաղակեսի վերջում փոխարինել է հիմնական դարպասապահ Դեյվիդ Բենգեմանին, որը վնասվածք էր ստացել։ Մինչև USL-ում 2017 թվականի մրցաշրջանի սկիզբը Թարբելը վարձակալությամբ տեղափոխվել է «Ռինո 1868» փոխկապակցված ակումբ։ Նևադական ակումբի կազմում նորամուտը նշել է 2017 թվականի մարտի 25-ին «Օրինջ Քաունթի» դեմ առաջին մրցաշրջանի խաղում։ 2017 թվականի մրցաշրջանում Թարբելը «Էրտքվեքս» ակումբի հիմնական դարպասապահի տեղի մրցակցությունը է հաղթել Բինգեմին։ 2017 թվականի հոկտեմբերի 31-ին Թարբելը ենթարկվել է որովայնի առաջային պատի ճողվածքի հեռացման վիրահատության։ 2019 մրցաշրջանի սկզբում Թարբելը կորցրել է տեղը մեկնարկային կազմում, հիմնական դարպասապահ է դարձել Դանիել Վեգան։

2020 թվականի փետրվարի 19-ին «Կոլումբուս Կրյու» ակումբը Թարբելին գնել է $75 հազար ընդհանուր բաշխիչ միջոցներով։ «Կրյու» ակումբի կազմում նորամուտ է ունեցել 2020 թվականի հուլիսի 21-ին *MLS is Back* մրցախաղի «Ատլանտա Յունայթեդ»-ի դեմ երրորդ մրցախաղում, որտեղ կատարելով 6 սեյվ, անառիկ է պահել իր դարպասը։ 2020 մրցաշրջանի վերջում «Կոլամբուս Կրյու» ակումբը չի երկարացրել պայմանագիրը Թարբելի հետ։

2020 թվականի դեկտեմբերի 23-ին Թարբելը պայմանագիր է ստորագրել Ֆուտբոլի բարձրագույն լիգայի «Օսթին» նորեկ ակումբի հետ։ «Օսթին» ակումբի կազմում նորամուտ է ունեցել 2021 թվականի սեպտեմբերի 29-ին «Կոլորադո Ռեպիդզ» ակումբի դեմ մրցախաղում՝ բաց թողնելով երեք գնդակ։

### Միջազգային կարիերա
2015 թվականի օգոստոսին Թարբելը մասնակցել է ֆուտբոլիստ ուսանողների համար ԱՄՆ մինչև 23 տարեկանների մարզումային ճամբարին։

## Ձեռքբերումներ
; Թիմային
;  «Կոլամբուս Կրյու»
* Ֆուտբոլի բարձրագույն լիգայի չեմպիոն (Ֆուտբոլի բարձրագույն լիգա (MLS)-ի գավաթի դափնեկիր)՝ 2020

## Խաղացողների վիճակագրություն

## Ծանոթագրություններ

## Արտաքին հղումներ
* 
* 
* 
* 
* 

Կատեգորիա:Ամերիկացի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Hot Girl Bummer

*'«Hot Girl Bummer»*, ամերիկացի երգիչ Blackbear-ի երգը, որը թողարկվել է 2019 թվականի օգոստոսի 23-ին որպես նրա «Everything Means Nothing»  հինգերորդ ստուդիական  ալբոմի առաջատար սինգլ Beartrap, Alamo Recocrds և Interscope Records լեյբլներում։ Սինգլը Billboard Hot 100 հիթ-շքերթում հասել է 11-րդ հորիզոնականի, ընդգրկվել է տասնինը երկրների թոփ-40-ում և վեց երկրների թոփ-10-ում։

## Պատմություն
Երգը համարվում էր կատակային, սակայն Blackbear-ը հաստատել է, որ դա պարոդիա չէ։ Երգի անվանումը հղում է Megan Thee Stallion-ի «hot girl summer» ապրանքանիշին։

Երգի տեսահոլովակի թողարկումը կայացել է 2019 թվականի օգոստոսի 23-ին Blackbear-ի պաշտոնական YouTube-ալիքում՝ սինգլի թողարկման օրը։ Տեսահոլովակի ռեժիսորն է Գիլբերտ Տրեխոն։

Երգի ռեմիքսը, որը ձայնագրվել է արգենտինացի ռեփեր Khea-ի հետ համատեղ, թողարկվել է 2019 թվականի դեկտեմբերի 12-ին։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրեր

## Թողարկման պատմություն

## Ծանոթագրություններ
Bim bam toi

«**Bim bam toi**», երգը, որով Կառլան (լրիվ անունը՝ Կառլա Լազզարի) ներկայացրել է Ֆրանսիան 2019 թվականի «Մանկական Եվրատեսիլում» Լեհաստանում։

2019 թվականի դեկտեմբերին ժողովրդականություն վայելող ֆիտնես-վլոգեր Ժուժու Ֆիտկատսի () շնորհիվ, որը TikTok-ում այս երգի ներքո նկարահանել է լիպսինկ, այն վիրուսային ժողովրդականություն է ձեռք բերել Ֆրանսիայում։

## Երաժշտություն և տեքստ
Էլեկտրոփոփ ոճի երգ է։

Կատարվում է ֆրանսերեն, ներառում է նաև մի քանի անգլերեն բառեր։ Երգը պատմում է առաջին հայացքից սիրո պատմությունը։

Երգը գրել են Բարբարա Պրավին և Իժիտը։ Որպես ձայնագրության պրոդյուսեր հանդես է եկել Ժուլյան Կոմբլատը, որը մինչ այդ աշխատել էր այնպիսի երաժշտական կատարողների հետ, ինչպիսիք են Մ. Պոկորան և Arcadian խումբը։

## «Մանկական Եվրատեսիլ»-2019
Կարլան այդ երգով հանդես է եկել երկրորդ հերթական համարով՝ ավստրալիացի Ջորդան Էնթոնիի «We Will Rise» երգից հետո և Ռուսաստանը ներկայացնող Տատյանա Մեժենցևայի ու Դենբերել Օորժակի «A Time for Us» երգից առաջ։ Ազգային ժյուրին նրան տվել է 85 միավոր (6-րդ արդյունքը բոլոր մասնակիցների թվում), իսկ հանդիսատեսը՝ 84 միավոր (3-րդ արդյունք), և արդյունքում Կարլան 169 միավորով զբաղեցրել է 5-րդ հորիզոնականը.։

## Վիրուսային ժողովրդականություն
Երգը վիրուսային Է դարձել Ֆրանսիայում այն բանից հետո, երբ նույն տարվա դեկտեմբերի սկզբին «Յություբ»-ում հայտնի ֆիտնես-վլոգեր Ժուժու Ֆիտկատսը դրա տակ նկարահանել է TikTok-ի պարային լիպսինկ։ Այդ տեսահոլովակում նա պարում է թռիչքի նախապատրաստվող օդանավում և երգում։ Տեսահոլովակը հավաքել է միլիոնավոր դիտումներ և դարձել բազմաթիվ նմանակումների օբյեկտ։

## Երգացանկ

## Հիթ-շքերթներ

## Ծանոթագրություններ

Կատեգորիա:Մանկական Եվրատեսիլ երգի մրցույթ